<classify> Mechi hiyo iliyochezwa Jumatano mchana kwenye Uwanja wa 9A Käpylä, ilitawaliwa na mvua kali iliyoambatana na baridi, hivyo kuchangia kuwakwamisha FC Vito Kilwa waliokuwa mashindanoni chini ya Kocha Mohamed Mtule na Mkurugenzi wa Sports Development Aid SDA, Mohamed Chigogolo.Zaidi ya timu 1,200 za vijana chini ya miaka 11 zilishiriki michuano hiyo ya nne kwa ukubwa miongoni mwa michuano ya vijana Ulaya, inayofikia ukomo leo Ijumaa, ambako Tanzania iliwakilishwa na FC Vito Kilwa inayomilikiwa kwa ushirikiano kati ya SDA ya Lindi na Liike Finland ya Finland.Kabla ya kipigo hicho kilichwaondoa mashindanoni, FC Vito Kilwa walitoka kushinda mechi ya hatua ya mtoano wa 16 bora kwa mabao 2-1 dhidi ya NJS Sinen, hatua waliyoingia baada ya kumaliza ikiwa kinara wa Kundi B11J lililokuwa na timu sita, ambako ilishinda mechi nne na kutoka sare moja.Fainali za Helsinki Cup 2015, michuano inayofanyika kila mwaka tangu kuanzishwa kwake mwaka 1976, inatarajia kuchezwa leo jijini Helsinki nchini Finland, ambapo timu shiriki kutoka mataifa mbalimbali duniani, zinatarajia kurejea makwao kuanzia Jumatatu.Akizungumzia michuano hiyo, Mkurugenzi wa SDA, Chigogolo, alisema anashukuru kwa hatua waliyofikia na anaamini vijana wake watakuwa wamejifunza mengi, huku akiwataka wadau wa soka mkoani Lindi na Tanzania kwa ujumla, kujitoa katika kusaidia maendeleo ya soka la vijana nchini.  <topic>: MICHEZO 